സെപ്റ്റംബറിലെ പ്രീമിയര് ലീഗിലെ മികച്ച താരമായി റൊണാള്ഡോ! പ്രീമിയര് ലീഗില് തിരിച്ചു വരവ് അറിയിച്ച റൊണാള്ഡോ കഴിഞ്ഞ മാസത്തെ പ്രീമിയര് ലീഗിലെ മികച്ച താരമായും തിരഞ്ഞെടുക്കപ്പെട്ടു. സെപ്റ്റംബറില് മൂന്നു കളികളില് നിന്നു മൂന്നു ഗോളുകള് നേടിയ റൊണാള്ഡോ മറ്റു താരങ്ങളെ പിന്തള്ളിയാണ് അവാര്ഡ് സ്വന്തം പേരില് കുറിച്ചത്. തിരിച്ചു വരവില് തന്റെ ആദ്യ മത്സരത്തില് ന്യൂ കാസ്റ്റിലിന് എതിരെ ഇരട്ടഗോളുകളും ആയി വരവ് അറിയിച്ച റൊണാള്ഡോ വെസ്റ്റ് ഹാമിനു എതിരെയും ഗോള് നേടി. തിരിച്ചു വരവില് അനായാസം ടീമിന് ഒപ്പം ഇണങ്ങിയ പോര്ച്ചുഗീസ് സൂപ്പര് താരം കരിയറില് ഇത് അഞ്ചാം തവണയാണ് ഈ നേട്ടം സ്വന്തമാക്കുന്നത്.